

**Sporočilo za medije**

**EN DOGODEK, DVE OBLETNICI, DVE STOLETJI**

 **Pivo in cvetje Laško 2025 - praznovanje dveh obletnic in dveh stoletij**

**Ljubljana, 20. marec – Festival, ki ga poznajo in obiskujejo generacije, letos prinaša dvojno praznovanje. 60. festival Pivo in cvetje Laško bo od 11. do 13. julija 2025. To ne bo le okrogli festivalski jubilej, ampak tudi vrhunec praznovanj ob 200-letnici Pivovarne Laško in vstop v tretje stoletje. Dve pomembni prelomnici, dve spoštovanja vredni obletnici in eno veliko doživetje.**

Pivovarna Laško Union je z blagovno znamko Laško glavni pokrovitelj festivala in je ponosna naslednica tradicije varjenja piva v Laškem. Mineva namreč 200 let, odkar se je leta 1825 v srcu Laškega, na mestu današnjega hotela Savinja, začela pisati zgodba o pivu, ki je postala sinonim za slovensko pivovarstvo. Franz Geyer, vizionar svojega časa, je postavil temelje pivovarstva v Laškem, ki je skozi stoletja raslo in se razvijalo. Pivovarna kot ponosna naslednica te bogate tradicije, skupaj z lokalno skupnostjo praznuje izjemno obletnico ter skupaj ohranja tradicijo in gradi prihodnost.

Vloga Pivovarne Laško že dolgo presega zgolj pivovarstvo, postala je simbol lokalne identitete, podpornik kulture, športa in turizma ter ambasador slovenske pivovarske tradicije. In seveda festivala Pivo in cvetje Laško, ki že polnih šest desetletij povezuje generacije ljubiteljev vseh glasbenih zvrsti. Festivalsko dogajanje predstavlja vrhunec vseh letošnjih praznovanj in vrhunec poletja.

Letošnje jubilejno dogajanje v Laškem bo še bolj pestro, še bolj živahno in še bolj privlačno za vse, ki se v Laško radi vračajo in za tiste, ki bodo legendarni festival letos spoznali prvič.

**Bogato ulično življenje in ohcet v nedeljo. Prijave za pare do konca marca!**

Ulično dogajanje v Laškem je preplet zgodovine, ki oživi na občinskem dvorišču s pomočjo lokalnih društev Zveze Možnar, glasbe, ki zaigra v mimohodu in kulinarike, ki razvaja vse okuse, od pristnih lokalnih jedi, kot je tudi Laški pes, do sodobnih gurmanskih presežkov. Vse skupaj pa seveda spremlja legendarna rumeno-zlata osvežitev iz Laškega. Cena festivalskega vrčka bo letos 3,50 evra. Vsak večer se skozi mesto vije pisana povorka mažoretk, bobnarske skupine in pihalne godbe, mestni trgi pa postanejo oder za družabnost, ulično glasbo in zabavo.

V nedeljo bosta po starih šegah in navadah v zakon skočila srečna, izbrana zaročenca, ki naj ju spremlja desetletja dolga festivalska sreča. Tovrstna ohcet je že več kot 40 let del festivala, letos za prireditev Ohcet po starih šegah organizatorji iščejo že 55. par. Zaročenci imajo čas za prijave le še do konca marca, in sicer na **zveza.moznar@gmail.com**. Tradicionalno se festival zaključi s povorko starodobnikov in godbo.

**Ko mesto zacveti v vseh pogledih**

Ko se v Laškem odvija festival Pivo in cvetje, mesto ne samo da zaživi, temveč takrat tudi zacveti in zadiši skrbno izbrano in lično, kreativno aranžirano cvetje. Ko že mislimo, da lepše ne gre, se cvetličarski mojstri še bolj izkažejo v svoji inovativnosti in neponovljivosti.

Lepo in cvetoče mesto je tudi zgodba o njegovi dolgoletni trajnostni praksi, ki ostaja stalnica festivala. Povratni lončki, ločeno zbiranje odpadkov, »recycle pub« v kampu je le nekaj korakov k trajnosti.

**16 vrhunskih glasbenih doživetij**

Program na dveh odrih, na vsakem vsak dan po štirje koncerti, prinaša 16 glasbenih doživetij glasbenih ustvarjalcev, ki sodijo v skupino tistih, ki jim lahko rečemo »najboljše, kar imamo«. Program pove vse:

|  |  |
| --- | --- |
| **Petek, 11.7**., | oder Zlatorog: Maraaya, Magnifico, Jan Plestenjak, Šank Rock; oder 200: Najlepše Slakove pesmi, Nuša Derenda, Dejan Dogaja Band, Luka Basi |
| **Sobota, 12.7**., | oder Zlatorog: Flirrt, Vlado Kreslin in Mali bogovi, Big Foot Mama, Joker Out; oder 200: Uroš in Tjaša, Miran Rudan inDesign, Severina, Fehtarji |

**Vstopnina, brezplačni prevozi z vstopnico, nočitve v kampu**

Cena festivalske vstopnice je letos jubilejno simbolična. Vsaka vstopnica vključuje tudi brezplačno povratno vozovnico z vlakom Slovenskih železnic, s katerimi imajo obiskovalci zagotovljen varen prevoz z velikim številom dodatnih prihodov vlakov prek dneva in jutranjih odhodov iz Laškega. Na svoji železniški postaji je potrebno le pokazati kupljeno vstopnico, na osnovi te pa obiskovalci festivala dobijo povratno vozovnico.

|  |  |  |  |
| --- | --- | --- | --- |
| **Vrsta vstopnice** | **Earlybird** **(1.000 vstopnic)** | **Predprodaja**  | **Na dan dogodka** |
| Dnevna | 5 € | 10 € | 13 € |
| Dvodnevna | 8 € | 13 € | 15 € |
| Kamp + dvodnevna vstopnica | / | 40 € | 45 € |

Posebej je potrebno omeniti omejeno število earlybird vstopnic, ki so na voljo od 20.3. do razprodaje po ceni 5 € za dnevno ter 8 € za dvodnevno oz. festivalsko vstopnico. Jubilejni in zato izjemno ugodni aranžma ponuja tudi festivalski kamp ob Savinji, ki letos v ceni kampiranja vključuje tudi dvodnevno vstopnico in prevoz z vlakom.

Festival Pivo in cvetje Laško v vsej njegovi pestrosti je doživetje, ki mu v bližnji ali daljni okolici ne najdemo para. Zato organizatorji močno upajo na odlično udeležbo in na priložnosti, da se vidimo na ulicah mesta. Pivo in cvetje 2025 bo eno samo praznovanje tradicije, glasbe, okusov in nepozabnih jubilejnih trenutkov. Za dve stoletji in še 60 let zraven razlogov, zaradi katerih velja za trenutek pobegniti iz sodobnega sveta in uživati v raznolikosti vsebin, ki jih ponuja naš najstarejši glasbeni in etnografski festival Pivo in cvetje Laško.

<https://www.pivo-cvetje.si/>

Fotografije glasbenih izvajalcev za objavo najdete tu: <https://www.pivo-cvetje.si/galerija/>

FB, IN

Več: Darinka Pavlič Kamien, pr@ovum.si

Za uredništva:

Za novinarske akreditacije so potrebne prijave prek e-naslova pr@ovum.si (ime, priimek, medij, telefon/mobilnik ter navedba novinar/fotograf oz. snemalec).

Novinarsko središče bo v hotelu Špica v Laškem, kjer boste vaše akreditacije tudi prevzeli in se dogovorili za morebitne intervjuje ali izjave. Vodja novinarskega središča bom tudi letos Darinka Pavlič Kamien.